2018. gada 10. aprīlī Noteikumi Nr. 202

Rīgā (prot. Nr. 19 2. §)

**Grozījumi Ministru kabineta 2011. gada 15. novembra noteikumos Nr. 879 "Ģeodēziskās atskaites sistēmas un topogrāfisko karšu sistēmas noteikumi"**

Izdoti saskaņā ar

Ģeotelpiskās informācijas likuma

11. panta trešo daļu un 12. panta ceturto daļu

Izdarīt Ministru kabineta 2011. gada 15. novembra noteikumos Nr. 879 "Ģeodēziskās atskaites sistēmas un topogrāfisko karšu sistēmas noteikumi" (Latvijas Vēstnesis, 2011, 183. nr.; 2015, 147. nr.) šādus grozījumus:

1. Papildināt 25.9. apakšpunktu aiz vārda "stacijas" ar abreviatūru iekavās "(BS)".
2. Svītrot 35. punktā vārdus un skaitli "ja pastāvīgās globālās pozicionēšanas bāzes staciju koordinātu noteikšanas kļūdu standartnovirze nepārsniedz 20 mm pret valsts ģeodēzisko tīklu".
3. Aizstāt 36. punktā vārdu "validē" ar vārdu "pārbauda".
4. Izteikt 37. un 38. punktu šādā redakcijā:

"37. Pastāvīgo globālās pozicionēšanas bāzes staciju vai to sistēmu pārbaudi aģentūra veic saskaņā ar rakstisku pieprasījumu, kurā norādītas pastāvīgās globālās pozicionēšanas bāzes stacijas, to XYZ koordinātas, koordinātu sistēma, koordinātu noteikšanas standartnovirze pret ģeodēzisko tīklu un aprēķiniem nepieciešamie ģeodēziskie dati no uztvērēja neatkarīgā apmaiņas formātā par vismaz piecu dienu novērojumiem.

38. Aģentūra pārbaudes veikšanai uz noteiktu laiku saņem piekļuvi šo noteikumu 37. punktā minētajām pastāvīgās globālās pozicionēšanas bāzes stacijām vai to sistēmai. Pastāvīgās globālās pozicionēšanas bāzes stacijas vai to sistēmas pārbauda kamerāli, nosaka faktisko to koordinātu noteikšanas kļūdas standartnovirzi pret dotajiem punktiem norādītajā koordinātu sistēmā."

1. Aizstāt 39. punktā vārdu "validācijā" ar vārdu "pārbaudē".
2. Papildināt 41. punktu ar otro teikumu šādā redakcijā:

"Ģeodēziskā tīkla informācijas sistēmā ģeodēziskā tīkla punktus identificē saskaņā ar ģeodēziskā tīkla klasifikatoru (4. pielikums), kas satur ģeodēziskā tīkla punktiem atbilstošus ģeodēziskā tīkla veida un punkta klases kodus."

1. Svītrot 58. punktu.
2. Papildināt noteikumus ar 4. pielikumu šādā redakcijā:

"4. pielikums
Ministru kabineta
2011. gada 15. novembra

noteikumiem Nr. 879

**Ģeodēziskā tīkla klasifikators**

|  |  |  |
| --- | --- | --- |
| Nr.p. k. | Ģeodēziskā tīkla punkta kods | Ģeodēziskā tīkla veids un ģeodēziskā tīkla punkta klase |
| 1. | G0 | Globālās pozicionēšanas tīkla 0. klase |
| 2. | G1 | Globālās pozicionēšanas tīkla 1. klase |
| 3. | G2 | Globālās pozicionēšanas tīkla 2. klase |
| 4. | N1 | Nivelēšanas tīkla 1. klase |
| 5. | N2 | Nivelēšanas tīkla 2. klase |
| 6. | Gr1 | Gravimetriskā tīkla 1. klase |
| 7. | Gr2 | Gravimetriskā tīkla 2. klase |
| 8. | Mg1 | Ģeomagnētiskā tīkla 1. klase |
| 9. | BS | Pastāvīgo globālās pozicionēšanas bāzes staciju sistēmas "Latvijas pozicionēšanas sistēma" tīkls |
| 10. | VT | Vietējais ģeodēziskais tīkls | " |

Ministru prezidents Māris Kučinskis

Aizsardzības ministrs Raimonds Bergmanis